***P R O P O Z Í C I E výtvarnej súťaže***

***Veľkonočná kraslica***

**Organizátor podujatia:**

Pohronské osvetové stredisko Žiar nad Hronom, v zriaďovateľskej pôsobnosti Banskobystrického samosprávneho kraja

**Termín:**

11.4.2020

**Miesto:**

Žiar nad Hronom

***Základná charakteristika súťaže***

**Poslanie:**

 Súťaž je zameraná na výtvarné stvárnenie veľkonočnej tématiky. Cieľom súťaže je inšpirovať počas karanténnych opatrení deti, mládež, ale i dospelých ako tráviť svoj voľný čas a ponúknuť im možnosť rozvíjať svoje výtvarné záujmy.

**Témy:**

1. **Veľkonočná kraslica – ľubovoľná technika**
2. **Šibačka a oblievačka našich rodičov a starých rodičov**

**Podmienky súťaže a kategórie:**

* do súťaže sa môžu zapojiť autori, ktorí sú žiakmi, prípadne študentmi akéhokoľvek typu materskej, základnej alebo strednej školy, gymnázia, základnej umeleckej školy, výtvarného krúžku, prípadne sú samostatne tvoriacimi autormi. Technike a fantázii sa medze nekladú.
* súťažná kategória:

ľubovoľný prejav: kresba, grafika, maľba, plastika, pastel, uhoľ, počítačová grafika, kombinované techniky, formát min. A4 (návrh na plagát A3, A2). Každý autor môže poslať do súťaže najviac 3 súťažné práce. Prefotené, alebo preskenované súťažné práce zasielajte elektronicky na adresu pos.banskastiavnica@gmail.com

* Ocenené práce zašlú súťažiaci po vyzvaní organizátorom poštou, zostávajú v archíve a môžu byť využité na propagačné účely. Zaslaním prác do súťaže dáva autor svoj súhlas k ich zverejneniu a bezplatnému využitiu formou propagačných a iných materiálov Pohronským osvetovým strediskom Žiar nad Hronom
* každá práca musí byť označená:
* priezvisko, meno a bydlisko autora, vek, škola, názov práce, súťažná kategória, kontakt (telefón, e-mail)
* vekové kategórie:

|  |  |
| --- | --- |
| I. kategória:II. kategória:III. kategória: | materská školaprvý stupeň ZŠdruhý stupeň ZŠ |

* súťažné práce zasielajte na adresu:

pos.banskastiavnica@gmail.com

* uzávierka súťaže:

**sobota 11.04.2020**

súťažné práce, ktoré budú doručené po uzávierke nebudú zaradené do súťaže

**Vyhlásenie výsledkov:**

O výsledkoch súťaže a termíne odovzdávania cien víťazom budú súťažiaci informovaní prostredníctvom e-mailov uvedených pri súťažných prácach a na stránke Pohronského osvetového strediska [www.osvetaziar.sk](http://www.osvetaziar.sk) a [www.facebook.com/pos.zh](http://www.facebook.com/pos.zh)

**Vyhodnotenie a ocenenie súťaže:**

* súťažné práce posúdi porota zložená zo zamestnancov Pohronského osvetového strediska Žiar nad Hronom, hodnotí sa obsahové a umelecké stvárnenie témy,
* porota rozhodne o umiestnení autorov a udelení vecných cien, v každej kategórii budú udelené vecné ceny a diplomy autorom ocenených prác,
* ak súťažné práce nedosiahnu požadovanú úroveň, porota má právo navrhnúť organizátorovi niektorú z cien neudeliť.

**Kontaktná adresa:**

Pohronské osvetové stredisko

Dukelských hrdinov 21

965 01 Žiar nad Hronom

telefón: 0915/81 99 89

e-mail: pos.banskastiavnica@gmail.com

FB: [www.facebook.com/pos.zh](http://www.facebook.com/pos.zh)

web: [www.osvetaziar.sk](http://www.osvetaziar.sk)

**Záverečné ustanovenia:**

Organizátor si vyhradzuje právo súťaž prerušiť, zrušiť, prípadne zmeniť súťažné podmienky

Osobné údaje budú spracované v súlade s Nariadením Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len Nariadenie GDPR), resp. § 13 ods. 1 písm. a) zákona č. 18/2018 Z.z. o ochrane osobných údajov a o zmene a doplnení niektorých zákonov.